સ્ટેટ બેંક ઓફ ઇન્ડિયાએ આ પહેલા એક રિપોર્ટમાં જણાવ્યું હતું કે આ વર્ષે જીડીપી દરને 7 ટકાથી ઉપર લઇ જવો લગભગ અશક્ય છે. નોંધનીય છે કે હાલમાં જ ભાજપના નેતા સુબ્રમણ્યમ સ્વામીએ પોતાની જ સરકાર પર આક્ષેપ કરતા કહ્યું હતું કે સેન્ટ્રલ સ્ટેટિસ્ટિકલ ઑફિસને મોદી સરકારના દબાવમાં જીડીપીના ખોટા આંકડા રજૂ કરવા પડી રહ્યા છે. સ્વામીએ ચાર્ટર એકાઉન્ટટની એક સભામાં કહ્યું હતું કે તમે જીડીપીના ત્રિમાસિકના આંકડા પર ના જુઓ. કારણ કે તે બકવાસ છે. હું તમને આમ એટલા માટે કહું છું કારણ કે મારા પિતાએ સેન્ટ્રલ સ્ટેટિસ્ટિકલ ઓર્ગેનાઇજેશન બનાવ્યું હતું. હું સીઇઓ કેન્દ્રીય મંત્રી સદાનંદ ગૌડા સાથે જતો હતો ત્યારે સીઇઓએ એક વ્યક્તિને કહ્યું હતું કે નોટબંધી પછી તેમની પર સારા નંબર બતાવા માટે દબાવ નાંખવામાં આવે છે.માટે જ તેમણે જીડીપીનો તેવો આંકડો આપ્યો છે જેના કારણે દેશની અર્થવ્યવસ્થાને કોઇ અસર ના પડે.